Rikunarita-ORG/Wikinium huggingface dataset:
# 蒙古國

| 蒙古國Монгол улс
 |
| --- |
|

|  |  |
| --- | --- |
|  |  |

 |
| **國歌：**蒙古國國歌 |
| 蒙古國之所在 |
| **國體：** | 議會共和制 |
| **元首**： | 總統哈勒特馬·巴特圖勒嘎 |
| **總揆**： | 總理烏赫那·呼日勒蘇赫 |
| **國都**： | 烏蘭巴托 |
| **國語**： | 蒙古語 |
| **用語**： | 哈薩克語 |
| **人口**： | 二百九十一萬二千一百九十二 |
| **通貨**： | 圖格里克 |
| **產值**： | 一百五十億美元 |
| **均有**： | 五千三百美元 |
| **匯價產值**以美國中情局壬辰世界年鑒為準 |

**蒙古國**居漠北，舊所謂**外蒙古**也，有口二百萬，北鄰俄羅斯，南與中國相接。

## 史

秦、漢曰匈奴。漢初冒頓並有漠南，旋復北徙。後漢仍為北匈奴地。元魏曰蠕蠕，後入突厥。唐初入回紇。貞觀四年來朝，以其地為瀚海、燕然、金微、幽陵、龜林、盧山六都督府，又置皋蘭、高闕、雞田、榆溪、雞鹿、蹛林、寘顏等七州，皆隸燕然都護府。其後並有九姓諸部，盡得匈奴故地。

五代至宋，回紇漸衰，與室韋諸部散居其地，羈屬於遼之招討司。金大安初，蒙古始盛。元太宗七年，建都和林，初立元昌路，後改轉運和林使司，前後五朝都焉。世祖遷都大興，於和林置都元帥府。大德十一年，立和林等處行中書省，統和林總管府。皇慶元年，改和林路為和寧路。元亡漠北，為明所破，然相峙二百年有餘。

清康熙年喀爾喀七旗舉族款塞內附於滿洲。宣統三年武昌事起，以喀爾喀八十六紮薩克名義通牒中外，指斥清廷，興復元業，尊哲布尊丹巴佛為帝，建元立國。民國四年，去帝號，仍南屬，自治。民國十年，復獨立，十三年，號蒙古人民共和國，一九九二年，改蒙古國。

## 國政

是國地兼耕牧，多畜牧，有鹽池，礦產林木，均稱饒富。國中多奉藏佛，大部蒙古人也，漠北喀爾喀居首，次漠西厄鲁特，次西部名哈薩克，數十萬之眾，爲突厥人，乃蠻、克烈諸部為其祖。